سویوق هاوا سون آلتی گون عرضیده آوروپادا 48 نفرین دونا‌راق اؤلمه‌سینه سبب اولدو.
چرشنبه گونو گئجه هاوانین ایستی‌سی  -20  درجه‌یه قدر دوشن بلژیک-ده و سوئیس-ده ایلین ان سویوق گئجه‌سی یاشاندی.
لهستان-دا، چک-ده، لیتوانی-ده 5، فرانسا 4 ، سلوواکی-ده 4، ایتالیادا 2، صربیستان-دا 2، رومانی-ده 2 و سلوونی-ده  2 نفر سویوق‌دان دونا‌راق اؤلدو.
اؤلن‌لرین آراسیندا ائوسیزلرین ده اولدوغو بیلدیریلیر.
بو سبب‌دن آلمانیادا سیغینما ائولرینه قاپی‌لارینی 24 ساعت آچیق توتما‌لاری اوچون چاغیریش ائدیلدی.
صربیستان گلن و اینگیلیس مطبوعاتی‌نین "دوغونون جاناواری" آدلاندیردیغی سویوق هاوا کوتله‌سی آوروپانین بؤیوک بیر حیسه‌سینی قار آلتیندا قویدو.
کرواسی-نین دلنیجه قصبه‌سینده قارین قالین‌لیغی 182 سانتیمتره چاتدی.
آلمانیانین ان یوکسک داغی اولان Zugspitze-ده چرشنبه آخشامی گئجه‌سی هاوا ایستیسی 30،5 - درجه‌یه قدر دوشدو.
گوج‌لو قار سوئیس-ین ژنو شهرینده هاوا نقلیاتیندا چتین‌لیک‌لره سبب اولدو.
آیدا 1.5 میلیون یولجونون سفر ائتدیگی ژنو هاوا لیمانی غیری-معین مودته باغلاندی.
بو سحر آچیلان اسکاتلند-ین Glasgow هاوا لیمانیندا دا چوخ اوچوش لغو ائدیلدی.
کوزوو، آلبانیا، اینگیلتره، ایتالیا و پرتغال-ین بؤیوک حیسه‌سینده ده فیرتینا سببین‌دن مکتب‌لرتعطیل اعلان ائدیلدی.
بو هفته‌نین سونون‌دان اعتباراً آوروپانین بؤیوک بیر حیسه‌سینده سیبیر سویوق‌لاری‌نین تأثیری‌نین کئچه‌جگی گؤزلنیلیر.
